צוללת צהובה (סרט)

המונח "צוללת צהובה" מפנה לכאן. אם הכוונה למשמעות אחרת, ראו צוללת צהובה (פירושונים). צוללת צהובה (באנגלית: Yellow Submarine) הוא סרט מצויר מ-1968 המבוסס על שירי להקת הביטלס, בו מככבות דמויותיהן המאוירות של ארבעת חבריה - ג'ון לנון, פול מקרטני, ג'ורג' האריסון ורינגו סטאר. חברי הלהקה מופיעים בסרט בסצנה אחת, מצולמת ולא מאוירת, לקראת סופו. את דמויותיהם המצוירות מדבבים שחקנים אחרים, מלבד בשירים. התסריט לסרט נכתב על ידי הסופר אריך סגל וביים אותו ג'ורג' דאנינג. בשנת 1969 הוציאה הלהקה אלבום בשם Yellow Submarine, שהוא פסקול הסרט. הסיפור מתחיל בפפרלנד, השוכנת כ-18,000 מילים מתחת לים. ביחד עם תושבי פפרלנד שוכנים הרשעונים הכחולים (Blue Meanies). הרשעונים הכחולים תוקפים את תושבי העיר, ומשתקים את כולם, מלבד הסמל פרד פפר (Sgt. Pepper), שמצליח לברוח בצוללת צהובה ויוצא לחפש עזרה. פרד מגיע לליברפול ומשכנע ארבעה אנשים בשם רינגו, ג'ורג', ג'ון ופול (הידועים כ"ביטלס"), אשר גרים באחוזה גדולה (שלא מצייתת לחוקי הפיזיקה, ג'ורג' מציין לא פעם "It's all in the mind/זה הכל במחשבה") לבוא איתו בצוללת הצהובה ולנסות להציל את פפרלנד. התחנה הראשונה שבה הם עוברים היא "ים הזמן", שם הזמן הולך אחורה והם הופכים לצעירים בהדרגה. לאחר שג'ון דוחף את המחוגים לכיוון ההפוך הם הופכים לזקנים בהדרגה, ולבסוף הם חוזרים למצבם הטבעי וממשיכים לים המדע. לאחר מכן הם מגיעים לים המפלצות, שם מפלצת ענקית בעלת הכישרון לשאוב דברים שואבת אותם, את הים ולבסוף את עצמה. החבורה מוצאת את עצמה בשום-מקום (No-where) והמנוע שלהם נשבר. בשומקום הם פוגשים את ג'רמי, איש השום-מקום שמתקן להם את המנוע. לאחר שג'רמי תיקן את המנוע מבחין רינגו שהוא אומלל בשום-מקום והוא מציע לו לבוא איתם, וג'רמי מסכים. הם עוצרים שוב במרגלות הראשים כשהצוללת מסרבת לעבוד. ג'רמי משלח את הצוללת משם בטעות כשפרד בפנים והחמישה הנותרים נאלצים להמשיך ברגל לכיוון פפרלנד. הם עוברים לים החורים שם רינגו לוקח חור ושומר אותו בכיסו ("יש לי חור בכיס", הוא מציין), שם גם אחד מהרשעונים הכחולים חוטף את ג'רמי. הארבעה מגיעים לפפרלנד ומצילים אותה בעזרת היכולת שלהם לנגן וליצור מוזיקה. לאחר שהארבעה הצילו את העיר, כל הרשעונים הכחולים בורחים מלבד המנהיג ועוזרו מקס. ג'רמי מנצח את מנהיג הרשעונים הכחולים על ידי שינוי עורו, וכך נהיה מנהיג הרשעונים הכחולים נחמד יותר. לבסוף הוא ומקס הצטרפו אל תושבי פפרלנד. הרשעונים הכחולים הם כשמם, יצורים כחולים ורשעים. שאיפתם של הרשעונים הכחולים היא לכבוש את העולם ולהפוך את כולו לכחול. הרשעונים הכחולים אינם מוכנים לקבל "כן" כתשובה, ולכן על כל שאלה של כן ולא התשובה תהיה "לא" גם אם היא חיובית. אולם בסוף הסרט הדבר השתנה. שמו של מנהיג הרשעונים הכחולים אינו ידוע אך שמו של עוזרו הוא מקס. בצבא הרשעונים הכחולים יש יצורים שונים ומשונים, ביניהם כפפה גדולה עם חיוך מרושע, "המחטיפים" (אנשים גבוהי-קומה עם תפוחי-עץ עצומים וכבדים) וליצן שמסוגל לגרום לפיצוץ כאשר לוחצים על אפו. Yellow Submarine Hey Bulldog Eleanor Rigby Love You To All Together Now Lucy in the Sky with Diamonds Think For Yourself Sgt. Pepper's Lonely Hearts Club Band With A Little Help From My Friends Baby You're A Rich Man Only A Northern Song All You Need Is Love When I'm Sixty-Four Nowhere Man It's All Too Much הסרט קיבל ביקורות חיוביות באופן כללי ולציון 95% באתר ריכוז הביקורות Rotten Tomatoes, מתוך 37 ביקורות. אתר האינטרנט הרשמי של צוללת צהובה "צוללת צהובה", במסד הנתונים הקולנועיים IMDb (באנגלית) "צוללת צהובה", באתר נטפליקס "צוללת צהובה", באתר AllMovie (באנגלית) "צוללת צהובה", באתר Rotten Tomatoes (באנגלית) "צוללת צהובה", באתר Metacritic (באנגלית) "צוללת צהובה", באתר אידיבי "צוללת צהובה", באתר Prime Video (באנגלית) "צוללת צהובה", במסד הנתונים הקולנועיים KinoPoisk (ברוסית) צוללת צהובה, באתר אנציקלופדיה בריטניקה (באנגלית) צוללת צהובה, קדימון הסרט באתר יוטיוב "Yellow Submarine‎", באתר ביקורות הסרטים Rotten Tomatoes (באנגלית)